rejauldu/bengali-wikipedia huggingface dataset:
ভার্গবী থাঙ্কাপ্পন (জন্ম ১৯৪২) হলেন ভারতের কমিউনিস্ট পার্টির একজন ভারতীয় রাজনীতিবিদ। তিনি ৮ম কেরালা বিধানসভার উপ অধ্যক্ষ ছিলেন।   প্রারম্ভিক জীবন  ভার্গবী ১৯৪২ সালের ২৪শে জুলাই আদূরে জন্মগ্রহণ করেন। তাঁর বাবা ও মায়ের নাম ছিল যথাক্রমে কে. ঈশ্বরণ এবং কে. কুট্টি। তিনি কোল্লামের শ্রী নারায়ণ কলেজ থেকে বাণিজ্যে স্নাতকোত্তর ডিগ্রি অর্জন করেন।   কর্মজীবন  ভার্গবী ১৯৬৮ সালে অল্প সময়ের জন্য রাবার বোর্ডে চাকরি করেছিলেন, তারপর ১৯৭১ সাল পর্যন্ত তিনি কেরালা রাজ্য বিদ্যুৎ বোর্ডে কাজ করেন। তিনি ভারতের কমিউনিস্ট পার্টি (সিপিআই)-র প্রার্থী হয়ে নেদুভাথুর নির্বাচনী এলাকা থেকে প্রথমবারের মতো কেরালা বিধানসভায় প্রবেশ করেন। পরবর্তীতে, তিনি ১৯৭১ সালের ভারতীয় সাধারণ নির্বাচনে তফসিলি জাতির জন্য সংরক্ষিত আদূর আসন থেকে জয়ী হন। তিনি ষষ্ঠ, সপ্তম, অষ্টম এবং দশম কেরালা বিধানসভায় কিলিমানুরের প্রতিনিধিত্ব করেছিলেন। তিনি ১৯৮৭ থেকে ১৯৯১ সাল পর্যন্ত ৮ম বিধানসভার উপ অধ্যক্ষ (ডেপুটি স্পিকার) ছিলেন। তিনি সিপিআই-এর রাজ্য ও জাতীয় কাউন্সিলের সদস্যও।  বিতর্ক  ২০০২ সালে বিচারপতি মোহন কুমার কমিশন যখন জানতে পারে যে সরকারি হস্তক্ষেপ ছাড়াই একজন মদের ঠিকাদারের ব্যবসা সুষ্ঠুভাবে পরিচালনার জন্য ভার্গবী ঘুষ নিয়েছিলেন, তখন সিপিআই তাঁকে বহিষ্কার করে। পাঁচ বছর পর, একটি ভিজিল্যান্স স্পেশাল কোর্ট প্রমাণের অভাবে তাঁকে নির্দোষ ঘোষণা করে।   ব্যক্তিগত জীবন  ভার্গবী ১৯৬৭ সালের ২৯শে জুন এ কে থাঙ্কাপ্পনকে বিয়ে করেন। তাদের এক ছেলে এবং দুই মেয়ে রয়েছে।   তথ্যসূত্র   বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:কেরল বিধানসভার সদস্য ১৯৯১-১৯৯৬ বিষয়শ্রেণী:কেরল বিধানসভার সদস্য ১৯৮৭-১৯৯১ বিষয়শ্রেণী:কেরল বিধানসভার সদস্য ১৯৮২-১৯৮৭ বিষয়শ্রেণী:কেরল বিধানসভার সদস্য ১৯৭৭-১৯৭৯ বিষয়শ্রেণী:ভারতের কমিউনিস্ট পার্টির নারী রাজনীতিবিদ বিষয়শ্রেণী:কেরল বিধানসভার সদস্য ১৯৭০-১৯৭৭ বিষয়শ্রেণী:কেরলের লোকসভা সদস্য বিষয়শ্রেণী:লোকসভার নারী সদস্য বিষয়শ্রেণী:পঞ্চম লোকসভার সদস্য বিষয়শ্রেণী:জীবিত ব্যক্তি বিষয়শ্রেণী:১৯৪২-এ জন্ম বিষয়শ্রেণী:অপর্যালোচিত অনুবাদসহ পাতা
লিলি পওলিন রেইনহার্ট (জন্ম ১৩ সেপ্টেম্বর, ১৯৯৬) একজন মার্কিন অভিনেত্রী। তিনি মার্কিন চ্যানেল দ্য সিইউতে প্রচারিত টেলিভিশন ধারাবাহিক রিভারডেল এ বেটি কুপার চরিত্রে অভিনয় করার জন্য সবার কাছে পরিচিত।  জীবন এবং কর্মজীবন রেইনহার্টের মার্কিন যুক্তরাষ্ট্রের ওহাইও রাজ্যের ক্লিভল্যান্ড শহরে জন্মগ্রহণ করেন এবং বেড়ে ওঠেন। মাত্র ১২ বছর বয়স থেকেই তিনি কমিউনিটি থিয়েটারে অভিনয় করে। রেইনহার্ট মার্কিন রোমাঞ্চকর ধারাবাহিক ল অ্যান্ড অর্ডার: স্পেশাল ভিক্টিম ইউনিট অতিথি ভূমিকায় অভিনয় করেন এবং তাকে দ্য গুড নেইবার, মিস স্টিভেন্স, ফরেবারস এন্ড, গিবসনবুর্গ, দ্য কিংস অব সামার, নট ওয়েভিং বাট ড্রাউনিং, এবং লিলিথ নামক চলচ্চিত্র গুলোতে অভিনয় করতে দেখা যায়। ২০১৬ সালের ৯ই ফেব্রুয়ারি, রেইনহার্ট মার্কিন টিভি চ্যানেল দ্য সিডব্রিউতে প্রচারিত কিশোর ধারাবাহিক রিভারডেল এ "মিষ্টি, অধ্যয়নশীল, পছন্দে আগ্রহী এবং উপকারী যার উপর তার দীর্ঘকালীন মনোযোগ রয়েছে, তার দীর্ঘসময়ের ভাল বন্ধু আর্চির সাথে বেটি কুপার চরিত্রে অভিনয় করেন  এর পূর্বে রেইনহার্ট, মার্কিন টেলিভিশন চ্যানেল ফক্স এর হাস্যরস ধারাবাহিক সার্ভাইবিং জ্যাক এ ও কাজ করেছেন। ২০১৭ সালের ১০ই ফেব্রুয়ারিতে ঘোষণা করা হয় ফরাসি অভিনেত্রী মেলানী লওরেন্ট এর পরিচালনায় আসন্ন চলচ্চিত্র গালভেস্টন এ অভিনয় করবেন, তার সাথে চলচ্চিত্রটিতে আরও অভিনয় করবেন মার্কিন অভিনেত্রী ইলি ফ্যানিং এবং জনপ্রিয় মার্কিন অভিনেতা বেন ফোস্টার।  চলচ্চিত্র সমূহ  চলচ্চিত্র   সাল শিরোনাম ভূমিকা মন্তব্য ২০১০ ফর ট্যুডে র‍্যাচেল সংক্ষিপ্ত চলচ্চিত্র ২০১১ দ্য মোস্ট গার্ল পার্ট অব ইউ এ্যামি সংক্ষিপ্ত চলচ্চিত্র লিলিথ লিলিথ উইলসন  ২০১২ নট ওয়েভিং বাট ড্রাউনিং এ্যামি  ২০১৩ দ্য কিংস অব সামার ভিকি  দ্য ফাস্ট হোপ করেন সংক্ষিপ্ত চলচ্চিত্র গিবসনবুর্গ কাথাই চোলেনার  ফরেবারস এন্ড লিলি হোয়াইট  ২০১৬ মিস স্টিভেন্স মার্গোট জেনসেন  দ্য গুড নেইবার অ্যাশলে  ২০১৮ গ্লাভেনসন ট্যিফানী চিত্রায়ন চলছে ছোট পর্দায়  সাল শিরোনাম ভূমিকা মন্তব্য ২০১১ লো এন্ড অর্ডার: স্পেশাল ভিক্টিম ইউনিট কর্টনি লেইন পর্ব: "লস্ট ট্রাভেলার" সাইনটেস্টিক! লিয়াহ্ পর্ব: "স্টিকস এন্ড স্টোনস" ২০১৪ সার্ভাইবিং জ্যাক হিথার ব্লোমেয়ার ৬ টি পর্ব ২০১৫ চোক্ড মার্গোয়েরেট পিক্সটন ছোট পর্দার সিনেমা ২০১৭–বর্তমান রিভারডেইল ব্যাটি কুপার মূল ভূমিকায় মনোনয়ন এবং পুরস্কার সমূহ  সাল  পুরস্কার  বিভাগ  মনোনীত কাজ  ফলাফল   ২০১৩ নিউ ইয়র্ক ভিশন ফেস্ট সাফল্যমন্ডিত অভিনয় অ্যাওয়ার্ড দ্য ফাস্ট হোপ  ২০১৭ টিন চয়েজ অ্যওয়ার্ডস ছোট পর্দায় সেরা সাফল্যমন্ডিত তারকা বাছাই রিভারডেল  বাছাই, অনুরাগীদের ইচ্ছা    তথ্যসূত্র  বহিঃসংযোগ      বিষয়শ্রেণী:১৯৯৬-এ জন্ম বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ক্লিভল্যান্ডের অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:ক্লিভল্যান্ডের গায়িকা বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:মার্কিন যুক্তরাষ্ট্রের এলজিবিটিকিউ বিনোদন শিল্পী বিষয়শ্রেণী:উভকামী অভিনেত্রী বিষয়শ্রেণী:মার্কিন খ্রিস্টান বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি বিষয়শ্রেণী:ওহাইওর এলজিবিটিকিউ ব্যক্তি
সাইমুন বেগম বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  সাইমুন বেগম অষ্টম জাতীয় সংসদের মহিলা আসন ৪২ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ
থাম্ব| আনা স্টারকি অ্যানে ক্যাথরিন "আনা" স্টারকি (বিবাহপূর্ব নিয়েলসেন) (১৮৫৬ - ১৯৩৯) ছিলেন একজন ডেনিশ -সুইডিশ রাজনীতিবিদ (সামাজিক গণতন্ত্রী), ট্রেড ইউনিয়ন সংগঠক, নারীবাদ এবং সম্পাদক। তিনি প্রধানত সুইডেনে সক্রিয় ছিলেন।Stig Hadenius, Torbjörn Nilsson & Gunnar Åselius (1996). Sveriges historia. Borås: Bonnier Albs.   প্রাথমিক জীবন  ১৮৫৬ আনা স্টারকি সালে কোপেনহেগেনের ফ্রেড্রিকসবার্গ যাজকপল্লীতে একটি অত্যন্ত দরিদ্র পরিবারে জন্মগ্রহণ করেন। তিনি জেনস নিলসেন এবং তাঁর স্ত্রী কারেন হ্যানসেনের কন্যা ছিলেন। জেনস ছিলেন একজন শ্রমিক। আট ভাইবোনের মধ্যে তিনি ছিলেন সর্বকনিষ্ঠ এবং সেই সময়ে অন্যান্য শ্রমজীবী ​​মেয়েদের মতোই তাঁকে ছোটবেলা থেকেই পারিবারিক আয়ে অবদান রাখতে হত। তিনি মাকে সাহায্য করার মাধ্যমে কাজ শুরু করেছিলেন। তাঁর মা ছিলেন একজন গৃহ-ভিত্তিক দর্জি। আনা সাত বছর স্কুলে পড়া শেষ করার পরে, সেলাই ব্যবসার মধ্যে নিযুক্ত হন।  কর্ম জীবন  ডেনমার্কে স্টারকি একজন দর্জি হিসাবে কাজ করেছিলেন। সেখানে তিনি ডেনিশ ট্রেড ইউনিয়ন আন্দোলনে সক্রিয় ছিলেন। ১৮৯১ সালে, তিনি সুইডিশ ট্রেড ইউনিয়ন সংগঠক ফ্রেডরিক স্টারকির সাথে সুইডেনে চলে আসেন। ফ্রেডরিকের সাথে তাঁর সম্পর্ক ছিল; কিন্তু তাঁরা কখনো বিয়ে করেননি, তবুও আনা তাঁর উপাধি ব্যবহার করে গেছেন।  তিনি মহিলাদের জন্য ট্রেড ইউনিয়ন গড়ে তোলার কাজে অগ্রণী ছিলেন এবং তিনি দলের মধ্যে একটি সামাজিক গণতান্ত্রিক মহিলা গোষ্ঠী তৈরির জন্যও কাজ করেছিলেন। তিনি ১৯০০ থেকে ১৯২৫ সাল পর্যন্ত সুইডিশ সোশ্যাল ডেমোক্রেটিক পার্টির সদস্য এবং উইমেনস ট্রেড ইউনিয়নের সভাপতি (১৯০২ - ১৯০৭) ছিলেন। তিনি মারিয়া স্যান্ডেলের (১৯০৪ - ১৯০৯) সাথে মর্গনব্রিস পত্রিকার সম্পাদনা করেছেন এবং সুইডেনে সামাজিক গণতান্ত্রিক মহিলার সাম্মানিক (অবৈতনিক) সভাপতি ছিলেন (১৯২০ - ১৯২৫)।   তথ্যসূত্র    গানহিল্ড কাইল ও ইভা ভন ক্রুসেনস্টজারনা (1993)। Kvinnoprofiler. Norstedts Tryckeri AB স্টকহোম: Natur &amp; Kultur ।আইএসবিএন 91-27-75349-2 ।  Stig Hadenius, Torbjörn Nilsson & Gunnar Åselius (1996)। Sveriges ইতিহাস. বোরস: বোনিয়ার অ্যালবস।আইএসবিএন 91-34-51857-6 ।   আরও পড়ুন    সুইডিশ উইমেনস বায়োগ্রাফিক্যাল লেক্সিকনে আনা স্টারকি  বিষয়শ্রেণী:১৯৩৯-এ মৃত্যু বিষয়শ্রেণী:১৮৫৬-এ জন্ম বিষয়শ্রেণী:সুয়েডীয় সামাজিক গণতান্ত্রিক পার্টির রাজনীতিবিদ বিষয়শ্রেণী:সুয়েডীয় ট্রেড ইউনিয়নবাদী বিষয়শ্রেণী:১৯শ শতাব্দীর সুয়েডীয় রাজনীতিবিদ বিষয়শ্রেণী:২০শ শতাব্দীর সুয়েডীয় রাজনীতিবিদ বিষয়শ্রেণী:১৯শ শতাব্দীর সুয়েডীয় নারী রাজনীতিবিদ বিষয়শ্রেণী:২০শ শতাব্দীর সুয়েডীয় নারী রাজনীতিবিদ বিষয়শ্রেণী:সুয়েডীয় নারীবাদী বিষয়শ্রেণী:সমাজতান্ত্রিক নারীবাদী
জর্জ গ্রেগরি বার্কলে (২৯ আগস্ট ১৯০২ - ২ জানুয়ারি ১৯৯১) মার্কিন যুক্তরাষ্ট্রের নৌবাহিনীর একজন ভাইস অ্যাডমিরাল এবং চিকিৎসক ছিলেন, এছাড়াও তিনি মার্কিন যুক্তরাষ্ট্রের তিনজন রাষ্ট্রপতির সময়কালে দায়িত্ব পালন করেন।   জীবনের প্রথমার্ধ  বার্কলি পেনসিলভানিয়ার পিটসবার্গে জন্মগ্রহণ করেন, এবং পিটসবার্গ বিশ্ববিদ্যালয় ও 'ইউনিভার্সিটি অফ পিটসবার্গ স্কুল অফ মেডিসিন' থেকে স্নাতক ডিগ্রি অর্জন করেন। পিটসবার্গে ফিরে আসার আগে তিনি ১৯২৯ থেকে ১৯৩২ সাল পর্যন্ত রচেস্টার, মিনেসোটার মায়ো ক্লিনিকে চিকিৎসাবিদ্যা অনুশীলনের পাশাপাশি 'ইউনিভার্সিটি অফ পিটসবার্গ স্কুল অফ মেডিসিন' এ শিক্ষকতা করেন; এছাড়াও হৃদ ও অন্তররোগ চিকিৎসায় তার বিশেষত্ব ছিল।  বার্কলে ১৯৪১ সালে লেফটেন্যান্ট কমান্ডার হিসাবে মার্কিন যুক্তরাষ্ট্রের নৌবাহিনীতে যোগদান করেন এবং দ্বিতীয় বিশ্বযুদ্ধের সময় দক্ষিণ প্রশান্ত মহাসাগরে দায়িত্ব পালন করেন। পরবর্তীতে, তাকে বিভিন্ন নৌবাহিনীর হাসপাতালে নিয়োগ দেওয়া হয় এবং ১৯৫৭ সালে ওয়াশিংটন, ডিসিতে নৌবাহিনীর ডিসপেনসারির কমান্ডার হন।   পরবর্তী জীবন ও মৃত্যু  অবসর গ্রহণের পর, বার্কলি মেরিল্যান্ডের চেভি চেজে থাকতেন। তিনি ১৯৭০ সালে পেনসিলভেনিয়ার ব্লেয়ারসভিলে চলে আসেন, তারপর ১৯৭৫ সালে তার স্ত্রী, প্রাক্তন ইসাবেল উইনবার্নের মৃত্যুর দুই বছর পর লস অ্যাঞ্জেলেসে চলে আসেন।  ২ জানুয়ারি ১৯৯১, বার্কলে লস অ্যাঞ্জেলেসের একটি নার্সিং হোমে নিউমোনিয়ায় মারা যান।   তথ্যসূত্র   বিষয়শ্রেণী:১৯০২-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:মার্কিন চিকিৎসক বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:মার্কিন যুক্তরাষ্ট্রের নৌবাহিনীর ভাইস অ্যাডমিরাল বিষয়শ্রেণী:পিটসবার্গ বিশ্ববিদ্যালয়ের স্কুল অফ মেডিসিনের প্রাক্তন শিক্ষার্থী বিষয়শ্রেণী:পিটসবার্গের সামরিক কর্মী বিষয়শ্রেণী:কেনেডি প্রশাসনের কর্মী বিষয়শ্রেণী:ক্যালিফোর্নিয়ায় নিউমোনিয়ায় মৃত্যু বিষয়শ্রেণী:২০শ শতাব্দীর মার্কিন নৌ কর্মকর্তা
কুঞ্জন নাদার, ভট্টিওরকভু বীরাণ  নামেও পরিচিত (ভট্টিওরকভুর নায়ক) তিনি ছিলেন একজন ভারতীয় রাজনীতিবিদ, আইনজীবী এবং আইনসভার সাবেক সদস্য। তিনি দুবার ত্রিবাঙ্কুর-কোচিন রাজ্য বিধানসভা এবং একবার মাদ্রাজ রাজ্য বিধানসভায় নির্বাচিত হয়েছিলেন।  ১৯৫২ সালের নির্বাচনে তিনি স্বতন্ত্র প্রার্থী হিসাবে পারসালা আসন থেকে ত্রিবাঙ্কুর-কোচিন বিধানসভায় নির্বাচিত হয়েছিলেন। 1952 election for Travancore-Cochin assembly  ১৯৫৪ সালের অন্তর্বর্তীকালীন নির্বাচনে আবারও তিনি নির্বাচিত হয়েছিলেন। 1954 Travancore-Cochin assembly interim election  তারপরে ১৯৬২ সালের নির্বাচনে কন্যাকুমারী জেলার পদ্মনাভপুরম আসন থেকে স্বতন্ত্র প্রার্থী হিসাবে তিনি মাদ্রাজ রাজ্য বিধানসভায় নির্বাচিত হয়েছিলেন।    তথ্যসূত্র   বিষয়শ্রেণী:ভারতের স্বতন্ত্র রাজনীতিবিদ বিষয়শ্রেণী:মাদ্রাজ বিধানসভার সদস্য ১৯৬২-১৯৬৭
thumb|লো-ত্সা-বা-ম্ছোগ-ল্দান-পা'ই-ব্লো-গ্রোস লো-ত্সা-বা-ম্ছোগ-ল্দান-পা'ই-ব্লো-গ্রোস () ত্রয়োদশ শতাব্দীর একজন তিব্বতী অনুবাদক ছিলেন।  শিক্ষা তিনি শোং-লো-ত্সা-বা-ব্লো-গ্রোস-ব্র্তান-পা () নামক এক তিব্বতী অনুবাদক ও সা-ব্জাং-'ফাগ্স-পা-গ্ঝোন-নু-ব্লো-গ্রোস নামক এক পন্ডিতের নিকট হতে অভিধর্মসমুচ্চয় সম্বন্ধে শিক্ষাগ্রহণ করেন। এই শিক্ষা তিনি দ্পাং-লো-ত্সা-বা-ব্লো-গ্রোস-ব্র্তান-পা নামক প্রজ্ঞাপারমিতা বিষয়ক পন্ডিতকে দান করেন। তিনি রোং-পা-ছোস-ম্গোন () নামক সাধকের নিকট হতে গুহ্যসমাজতন্ত্র এবং ল্হো-ত্শাং-পা () নামক সাধকের নিকট হতে চক্রসম্বর তন্ত্র সম্বন্ধে অধ্যয়ন করেন, যা তিনি পরবর্তীকালে দ্পাল-ল্দান-সেং-গে () নামক তার শিষ্যকে দান করেন। তিনি বাগ-স্তোন-গ্ঝোন-নু-ত্শুল-খ্রিম্স নামক এক তিব্বতী অনুবাদকের শিক্ষকও ছিলেন।  তথ্যসূত্র   আরো পড়ুন   Roerich, George, trans. 1996. The Blue Annals. 2nd ed. Delhi: Motilal Banarsidas, pp. 345, 374, 385, 785, 786, 1046.  বিষয়শ্রেণী:তিব্বতী অনুবাদক
বাহিরগ্রাম ভারতের পশ্চিমবঙ্গ রাজ্যের পূর্ব মেদিনীপুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বাহিরগ্রাম শহরের জনসংখ্যা হল ৮২৮৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে বাহিরগ্রাম এর সাক্ষরতার হার বেশি। এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:পূর্ব মেদিনীপুর জেলার শহর‎ বিষয়শ্রেণী:পূর্ব মেদিনীপুর জেলার শহর ও নগর
অণুপ সেনগুপ্ত ভারতীয় বাংলা চলচ্চিত্রের একজন পরিচালক। অভিনেত্রী পিয়া সেনগুপ্ত তার স্ত্রী এবং তার ছেলে বনি সেনগুপ্ত‎–ও একজন অভিনেতা।   চলচ্চিত্র    জানবাজ (২০১৯)  বাংলা বাঁচাও (২০১১)  বাদলা (২০০৯)  ঘর জামাই (২০০৮)  মহা গুরু (২০০৭)  চোরে চোরে মাস্তুত ভাই (২০০৫)  দাদার আদেশ (২০০৫)  হার জিত(২০০৫)  পরিবার (২০০৪)  রাজা বাবু (২০০৪)  মায়ের আঁচল (২০০৩)  ইনকিলাব (২০০২)  আঘাত (২০০১)  স্বজণী আমার সোহাগ (২০০০)  সিঁদুরের অধিকার (১৯৯৮)  সিঁথির সিঁদুর (১৯৯৬)  শুভ কামনা (১৯৯১)  আশা (১৯৮৯)   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র পরিচালক বিষয়শ্রেণী:জন্মের সাল অজানা বিষয়শ্রেণী:ভারতীয় হিন্দু বিষয়শ্রেণী:বাঙালি হিন্দু বিষয়শ্রেণী:বাংলা চলচ্চিত্র প্রযোজক বিষয়শ্রেণী:বাঙালি চলচ্চিত্র পরিচালক বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:পশ্চিমবঙ্গের চলচ্চিত্র পরিচালক বিষয়শ্রেণী:কলকাতার চলচ্চিত্র পরিচালক
উইকিমিডিয়া ইনকিউবেটর হল যেখানে উইকিপিডিয়া, উইকিবই, উইকিসংবাদ, উইকিউক্তি এবং উইকিঅভিধান নতুন ভাষার সংস্করণে সম্ভাব্য উইকিমিডিয়াদের পরিকল্পনা উইকিমিডিয়া ফাউন্ডেশন দ্বারা হোস্ট করা প্রশংসনীয় সেট, লিখিত, পরীক্ষিত এবং নিশ্চিত করা যেতে পারে। যদিও এই পরীক্ষামূলক উইকিগুলির এখনও নিজস্ব উইকি নেই, তবুও এগুলি যে কোনও অতিরিক্ত উইকিমিডিয়া প্রকল্পের মতো প্রকৃত ক্ষেত্রে ব্যবহার করা যেতে পারে। উইকিবিশ্ববিদ্যালয়-র নতুন ভাষার সংস্করণগুলি বিটা উইকিভার্সিতে এবং উইকিসোর্স-এর সংস্করণগুলি পুরানো উইকিসোর্সে যাওয়ার কথা। আপনি একটি সম্পূর্ণ নতুন প্রকল্প তৈরি করতে পারবেন না, আপনি কেবল একটি উপলব্ধ প্রকল্পের একটি নতুন ভাষা সংস্করণ শুরু করতে পারেন     তথ্যসূত্র   বিষয়শ্রেণী:উইকিসমূহ
এ. এফ. ইমাম আলি একজন বাংলাদেশী সমাজবিজ্ঞানী। তিনি চট্টগ্রাম বিশ্ববিদ্যালয়ের সমাজতত্ত্ব বিভাগের অধ্যাপক এবং বান্দরবানে অবস্থিত বেসরকারি বিশ্ববিদ্যালয়, বান্দরবান বিশ্ববিদ্যালয়ের প্রথম উপাচার্য।   কর্মজীবন  ইমাম আলি চট্টগ্রাম বিশ্ববিদ্যালয়ের (চবি) সমাজতত্ত্ব বিভাগে অধ্যাপনা করেন। দীর্ঘ কর্মজীবনে তিনি চবির ছাত্র-ছাত্রী পরামর্শ ও নির্দেশনা কেন্দ্রের পরিচালক এবং বিভাগীয় প্রধানসহ বিভিন্ন গুরুত্বপূর্ণ দায়িত্ব পালন করেন।  এ. এফ. ইমাম আলি ২০১৯ থেকে ২০২৩ সাল পর্যন্ত বান্দরবানে অবস্থিত বেসরকারি বিশ্ববিদ্যালয়, বান্দরবান বিশ্ববিদ্যালয়ের প্রথম উপাচার্য হিসেবে দায়িত্ব পালন করেন।   প্রকাশনা  তার একক ও যৌথভাবে প্রণীত উল্লেখযোগ্য গ্রন্থের মধ্যে রয়েছে,   সমাজতত্ত্ব  সামাজিক অসমতা  সমাজচিন্তা ও সমাজতাত্ত্বিক মতবাদ   আরও দেখুন   চট্টগ্রাম বিশ্ববিদ্যালয়  বান্দরবান বিশ্ববিদ্যালয়   তথ্যসূত্র   বিষয়শ্রেণী:বাংলাদেশী শিক্ষাবিদ বিষয়শ্রেণী:চট্টগ্রাম বিশ্ববিদ্যালয়ের শিক্ষক বিষয়শ্রেণী:বান্দরবান বিশ্ববিদ্যালয়ের উপাচার্য
অহিরান রোড রেলওয়ে স্টেশন পূর্ব রেলওয়ে জোনের মালদা রেল বিভাগের বারহরওয়া-আজিমগঞ্জ-কাটোয়া লুপ লাইনের একটি রেলস্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার অহিরান স্টেশন রোডে অবস্থিত।   অবস্থান  অহিরান রেলওয়ে স্টেশন মুর্শিদাবাদ জেলার অহিরানে অবস্থিত। এর ভৌগোলিক ২৪°১৬′২৪″ উত্তর ৮৮°১৩′৩৬″ পূর্ব। এই স্টেশন থেকে  পরবর্তী স্টেশন হল - সুজনীপাড়া রেলওয়ে স্টেশন এবং পূর্ববর্তী স্টেশন হল জঙ্গীপুর রোড রেলওয়ে স্টেশন   ইতিহাস  ১৯১৩ সালে, হুগলি-কাটোয়া রেলপথটি  ব্যান্ডেল থেকে কাটোয়া পর্যন্ত ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ লাইন দ্বারা  নির্মাণ করা হয় এবং বারহারওয়া-আজিমগঞ্জ-কাটোয়া রেলপথটি ১,৬৭৬ মিলিমিটার (৫ ফুট ৬ ইঞ্চি)  প্রশস্ত ব্রডগেজ বারহারওয়া-আজিমগঞ্জ-কাটোয়া লুপ লাইন দ্বারা নির্মাণ করা হয়।  ১৯৭১ সালে ফারাক্কা ব্যারাজ নির্মাণ ও রেল সেতু খোলার সাথে সাথে এই লাইনটি দ্বারা রেল যোগাযোগের চিত্রটি পুরোপুরি পরিবর্তিত হয়। কয়েকটি যাত্রী ও এক্সপ্রেস ট্রেন সহ মোট ১৬ টি ট্রেন অহিরান রোড রেলস্টেশনে থামে।  অহিরান রোড এবং হাওড়া রেলওয়ে স্টেশনের মধ্যে দূরত্ব প্রায় ২৫৫ কিমি।   পরিকাঠাম  স্টেশনটির পরিকাঠাম ভূমিগত। এই স্টেশনে ১ টি প্ল্যাটফর্ম রয়েছে। অহিরান রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা রয়েছে।  অহিরান রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ  অহিরান রেলওয়ে স্টেশনের রেলপথে বৈদ্যুতীকরণের কাজ চলছে।  রেল পরিষেবা  এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা মালদা ও হাওড়াগামী ট্রেন চলাচল করে। প্রতিদিন এই স্টেশনে ১৬ টি ট্রেন যাত্রী পরিষেবা প্রদান করে থাকে।   প্রশাসন ও  নিরাপত্তার ব্যবস্থা  অহিরান রেলওয়ে স্টেশনটি ভারতীয় রেলের পূর্ব রেল অঞ্চলের মালদা রেল বিভাগের অন্তর্গত। স্টেশনের কোড বা সংকেতিক নাম হল - এএইচএন। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।   তথ্যসূত্র   বিষয়শ্রেণী:মুর্শিদাবাদ জেলার রেলওয়ে স্টেশন বিষয়শ্রেণী:মালদা রেলওয়ে বিভাগ
প্রিন্সেস বদিয়া বিনতে হাসান (জন্মঃ ২৮ মার্চ, ১৯৭৪) হলেন একজন জর্দানীয় রাজকন্যা। তিনি যুবরাজ হাসান বিন তালাল এবং রাজকন্যা সারবাত আল-হাসানের কন্যা।   শিক্ষা    আম্মান ব্যাচালরেট স্কুল   শেরবর্ন স্কুল ফর গার্লস   অক্সফোর্ড বিশ্ববিদ্যালয় - ইতিহাসে বিএ অনার্স   কলেজ অফ ল - ডিপ্লোমা   লন্ডন ইকোনমিক্স স্কুল - এলএলএম পাবলিক আন্তর্জাতিক আইনে   পেশা  লন্ডনের দ্য কলেজ অফ ল- এ আইন অধ্যয়নের পরে, প্রিন্সেস বাদিয়া ১৯৯৮ সালে ব্যারিস্টার হন। আইনজীবী হিসেবে তিনি জর্দানের রাজ পরিবারের প্রথম সদস্য।  প্রিন্সেস বাদিয়া বিনতে হাসান বিভিন্ন আন্তর্জাতিক সংস্থার সদস্য। তিনি আন্তঃবাদ ও আন্তঃ-সাংস্কৃতিক মেলবন্ধন, মানবাধিকার এবং শরণার্থীদের অধিকার প্রচারে কাজ করেন। তিনি প্রিন্স চার্লস দ্বারা প্রতিষ্ঠিত একটি পরামর্শদাতা প্রোগ্রাম মোজাইকের চেয়ারম্যান। "মোজাইক" হলো একটি মুসলিম- ভিত্তিক দাতব্য প্রতিষ্ঠান, যা তরুণদের পরামর্শদান এবং তাদের ইতিবাচক ভূমিকা পালন বিষয়ে কাজ করে।Emel: Issue 75 December 2010 - A feature interview with Princess Badiya of Jordan (First ever public interview)   বিবাহ  প্রিন্সেস বাদিয়া ২০০৪ সালের সেপ্টেম্বরে খালেদ এডওয়ার্ড ব্লেয়ারের সাথে বাগদান করেন এবং ২০০৫ সালের জুনে তাকে আম্মানে বিয়ে করেন।  তাদের এক ছেলে, যার নাম আলী ব্লেয়ার।   তথ্যসূত্র   বিষয়শ্রেণী:আল-হাশিম বিষয়শ্রেণী:সোহরাওয়ার্দী পরিবার বিষয়শ্রেণী:ব্রিটিশ মুসলিম বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৭৪-এ জন্ম বিষয়শ্রেণী:জর্ডানীয় রাজকন্যা বিষয়শ্রেণী:সুন্নি মুসলিম
ডার্লিং ডার্লিং () হচ্ছে ১৯৭৭ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির পরিচালক ছিলেন গোগি আনন্দ, অভিনয় করেছিলেন দেব আনন্দ, জিনাত আমান এবং মেহমুদ। সঙ্গীত পরিচালক ছিলেন রাহুল দেব বর্মণ। অভিনয়ে দেব আনন্দ - কুমার জিনাত আমান - মধু মেহমুদ - দেবু হেলেন নাদিরা - শ্রীমতী রায়বাহাদুর দুর্গা খোটে - কুমারের মা  সঙ্গীত আনন্দ বকশীর গীতিতে চলচ্চিত্রটির গানগুলোর সুরারোপ করেছিলেন রাহুল দেব বর্মণ। গানের তালিকাঃ এইসে না মুঝে তুম দেখো - কিশোর কুমার এক ম্যাঁ হুঁ, এক তু অর কিয়া - কিশোর কুমার, আশা ভোঁসলে রাত গায়ি, বাত গায়ি - কিশোর কুমার, আশা ভোঁসলে হ্যালো ডার্লিং কিসি নয়ে শ্যাহের কা নাম - কিশোর কুমার, আশা ভোঁসলে ভো অউরত হ্যায় ইয়ে হ্যায় শরাব - কিশোর কুমার ইয়ে দুনিয়া কিয়া হ্যায় - কিশোর কুমার, রাহুল দেব বর্মণ এইসে না মুঝে তুম দেখো গানটি অনেক জনপ্রিয় হয়েছিলো।  তথ্যসূত্র  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:রাহুল দেববর্মণ সুরারোপিত চলচ্চিত্র
অস্ট্রেলিয়ার ম্যাগপাই (Cracticus tibicen) হচ্ছে মাঝারি আকারের সাদা কালো প্যাসারিন পাখি যাদের আদি নিবাস অস্ট্রেলিয়া এবং নিউ গায়ানা। পুরুষ পাখির মাথার পিছে সাদা পালক থাকে।   শ্রেণীবিন্যাস  ১৮০১ সালে ইংরেজ পক্ষীবিদ জন ল্যাথাম সর্বপ্রথম অস্ট্রেলিয়ার ম্যাগপাইকে Coracias tibicen হিসেবে বর্ণনা করেন। এর প্রজাতি নাম টিবিসেন ল্যাটিন শব্দ অর্থ বংশী বাদক। এই পাখিরা খুবই সুমিষ্ট স্বরে গান করে। এই পাখির অনেক স্থানীয় নাম আছে। সিডনি অঞ্চলের ইয়োরা এবং ডারুগ অধিবাসীরা এদেরকে টাররা-ওন-ন্যাং, উইবাং, ম্যারিয়াং নামে ডাকতো।   বর্ণনা  প্রাপ্তবয়স্ক ম্যাগপাই লম্বায় ৩৭-৪৩ সেমি, ওজনে ২২০-৩৫০ গ্রাম। ডানার বিস্তৃতি ৬৫-৮৫ সেমি। এদের চঞ্চু নীলাভ সাদা যার মাথা হুক আকৃতির। কালো পা দুখানা দীর্ঘ এবং মজবুত প্রকৃতির। পাখনা বিশুদ্ধ কালো এবং সাদা। পুরুষ পাখির মাথার পেছনে সাদা পালক এবং স্ত্রী পাখির মাথার পেছনে ধূসর সাদা পালক থাকে।   বাসস্থান  এদেরকে দেখতে পাওয়া যায় নিউ গায়ানার দক্ষিণাঞ্চলে, ওরিমো নদী ও প্রিন্সেস মেরিয়ান প্রণালী মাঝের অঞ্চলে, অস্ট্রেলিয়্র অধিকাংশ স্থানে, কেপ ইয়র্ক, গিবসন, গ্রেট স্যান্ডি মরুভূমি এবং তাসমানিয়ার দক্ষিণ-পশ্চিমে। ১৮৬০ এর দিকে স্থানীয়দের হাত ধরে তাসমানিয়া ও ভিক্টোরিয়া থেকে ম্যাগপাই পাখি নিউজিল্যান্ড প্রবেশ করে। কৃষিজমির কীটপতঙ্গ দমনে নিউজিল্যান্ডে ম্যাগপাই আনা হয়।   স্বভাব  অস্ট্রেলীয় ম্যাগপাই সর্বভুক প্রকৃতির পাখি। এরা বিভিন্ন ধরনের খাবার খায়। এরা ভূমিতে এবং ভূমির কাছাকাছি নানাবিধ খাবার খেয়ে থাকে যেমন কেঁচো, বহুপদী, শামুক, মাকড়শা, বিছে, তেলাপোকা, পিঁপড়া, গোবরেপোকা, মথ, শুঁয়োপোকা, ঘাসফড়িঙ, ব্যাং, ইঁদুর, শস্যকণা, ডুমুর, ওয়ালনাট ইত্যাদি খেয়ে থাকে।   তথ্যসূত্র   বিষয়শ্রেণী:অস্ট্রেলিয়ার পাখি বিষয়শ্রেণী:ইন্দোনেশিয়ার পাখি বিষয়শ্রেণী:পাপুয়া নিউ গিনির পাখি বিষয়শ্রেণী:১৮০১-এ বর্ণিত পাখি বিষয়শ্রেণী:জন ল্যাথাম (পক্ষীবিদ) কর্তৃক নামকরণকৃত ট্যাক্সা বিষয়শ্রেণী:জর্জ রবার্ট গ্রে কর্তৃক নামকরণকৃত ট্যাক্সা
করনপুর (), ভারতের রাজস্থান রাজ্যের গঙ্গানগর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৮৫ মিটার (৬০৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে করনপুর শহরের জনসংখ্যা হল ২০,৬৯৪ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে করনপুর এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
পায়িতাহত: আব্দুলহামিদ (বাংলা: রাজধানী বা মহান আব্দুলহামিদ) হল একটি তুর্কি ঐতিহাসিক সংশোধনবাদী নাটক সিরিজ যা চৌত্রিশতম উসমানীয় সুলতান আব্দুল হামিদের শাসনামলের ঐতিহাসিক ঘটনাকে চিত্রিত করেছে। সিরিজটি একটি গণতন্ত্রবিরোধী, ইহুদি-বিরোধী এবং ষড়যন্ত্রমূলক বিশ্বদর্শনকে প্রচার করে, এই মত প্রকাশ করে যে শোতে দেখানো হয়েছে যে "একটি মুক্ত প্রেস, ধর্মনিরপেক্ষতা এবং গণতন্ত্র বিদেশী শক্তি, ধর্মীয় সংখ্যালঘু এবং ধর্মহীন উদারপন্থীদের কাজ, এবং শেষ পর্যন্ত জাতীয় পরিচয়, সম্মান, এবং ক্ষুণ্ণ করে। সমস্ত সিরিজের ভিলেনের মধ্যে, কেউ ইহুদিদের চেয়ে ভয়ঙ্কর নয়।"  শো-এর বার্তাটি পশ্চিমাবাদের বিরুদ্ধেও মন্তব্য করে, কারণ এই প্রোডাকশনটি ক্যাথলিক চার্চ, ফ্রিম্যাসনরি, গ্রেট ব্রিটেনের পাশাপাশি অন্যান্য পশ্চিমা শক্তি এবং তরুণ তুর্কিদের দ্বারা "ইহুদি ষড়যন্ত্র"কে মিশ্রিত করে। "একটি গুরুত্বপূর্ণ পরিকল্পনা"। ভ্যাটিকানের রাষ্ট্রদূতের নাম "হিরাম", ফ্রিম্যাসনরির সাথে যুক্ত একটি নাম।   তথ্যসূত্র   বহিঃসংযোগ  Payitaht: Abdülhamid  -   বিষয়শ্রেণী:উসমানীয় সাম্রাজ্য সম্পর্কে টেলিভিশন ধারাবাহিক বিষয়শ্রেণী:তুর্কি নাট্য টেলিভিশন ধারাবাহিক বিষয়শ্রেণী:তুর্কি ভাষার টেলিভিশন অনুষ্ঠান বিষয়শ্রেণী:ইসলাম সম্পর্কিত টেলিভিশন ধারাবাহিক
পঙ্কজ বন্দ্যোপাধ্যায় একজন ভারতীয় রাজনীতিবিদ ও মেরিন ইঞ্জিনিয়ার ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি ১৯৭২, ১৯৯৬ ও ২০০১ সালে পশ্চিমবঙ্গ বিধানসভায় টালিগঞ্জ বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ২০০১ সাল থেকে ২০০৬ সাল পর্যন্ত পশ্চিমবঙ্গ বিধানসভার বিরোধী দলনেতা হিসেবে দায়িত্ব পালন করেছিলেন।  পঙ্কজ বন্দ্যোপাধ্যায় অপর্ণা বন্দ্যোপাধ্যায়ের সাথে বিবাহবন্ধনে আবদ্ধ হয়েছিলেন। তাদের একমাত্র কন্যার নাম প্রজ্ঞা বন্দ্যোপাধ্যায়।  পঙ্কজ বন্দ্যোপাধ্যায় ২০১৮ সালের ২৬ অক্টোবর ৭২ বছর বয়সে মৃত্যুবরণ করেন।  তথ্যসূত্র  বিষয়শ্রেণী:১৯৪৫-এ জন্ম বিষয়শ্রেণী:২০১৮-এ মৃত্যু বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:ভারতীয় প্রকৌশলী বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গের বিরোধী দলনেতা বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ